[{"text_idx": "#000007", "text": "Yn cyflwyno Newid: digidol ar gyfer y trydydd sector"}, {"text_idx": "#000008", "text": "Rydyn ni\u2019n falch o gyhoeddi rhaglen datblygu a chefnogi sgiliau digidol i ddod ar gyfer y sector gwirfoddol yng Nghymru, Newid: digidol ar gyfer y trydydd sector."}, {"text_idx": "#000009", "text": "Prosiect newydd yw Newid: digidol ar gyfer y trydydd sector a gydlynir gan CGGC, Canolfan Cydweithredol Cymru a ProMo-Cymru, ac a ddatblygwyd mewn ymgynghoriad a\u0302\u2019r sector gwirfoddol er mwyn sicrhau\u2019r effaith fwyaf bosibl."}, {"text_idx": "#000012", "text": "Cyllidwyd yr adroddiad gan Lywodraeth Cymru ac yn hwn, ystyriwyd sut gellir cynorthwyo mudiadau i ymateb i\u2019r cyflymiad mewn gweithio a darparu gwasanaethau yn ddigidol sydd wedi digwydd yn sgil pandemig COVID-19."}, {"text_idx": "#000014", "text": "Bydd yr adroddiad darganfod a\u2019i brif ganfyddiadau yn llywio datblygiad Newid: digidol ar gyfer y trydydd sector. Gwnaeth y symud drastig i weithio\u2019n ddigidol yn ystod y pandemig gyflymu\u2019r angen am raglen cymorth sgiliau digidol mwy cydlynol a gwell ar gyfer y sector gwirfoddol yng Nghymru."}, {"text_idx": "#000015", "text": "Fe amlygodd yr angen am gymorth digidol yn y sector, ond fe wnaeth hefyd ddangos potensial a buddion trawsnewid digidol."}, {"text_idx": "#000016", "text": "Bydd Newid: digidol ar gyfer y trydydd sector, yn adeiladu ar fomentwm y cynnydd a wnaed yn ystod y pandemig, ac yn sicrhau bod y sector gwirfoddol yn cael ei gynorthwyo i ddarparu a datblygu ei wasanaethau mewn tirwedd ddigidol sy\u2019n newid yn gyflym."}, {"text_idx": "#000018", "text": "Rhoi cymorth uniongyrchol i ddatblygu sgiliau digidol ar gyfer anghenion a nodwyd eisoes yn y sector, fel seiberddiogelwch a gwydnwch.\nGweithio gyda\u2019r sector gwirfoddol, y Canolfan Gwasanaethau Cyhoeddus Digidol ac arbenigwyr yn y diwydiant i ddiffinio beth yw gwasanaethau digidol da a rhoi\u2019r cymorth sydd ei angen i\u2019w cyflawni. Bydd y gwaith hwn yn seiliedig ar Safonau Gwasanaeth Digidol Cymru sydd eisoes wedi\u2019u sefydlu\nDarparu etifeddiaeth o gymorth sgiliau digidol y gellir ei ddefnyddio yn y dyfodol ac a fydd yn parhau i gael ei ledaenu drwy gydol y sector.\nDechrau ar y gwaith o ymwreiddio diwylliant digidol o ddidwylledd, rhannu ac ailddefnyddio dulliau digidol ledled Cymru.\nGweithio gyda\u2019n gilydd i wella safon y cymorth digidol sydd ar gael i\u2019r sector gwirfoddol yng Nghymru."}, {"text_idx": "#000019", "text": "Byddwn yn rhannu rhagor o wybodaeth wrth i\u2019r rhaglen ddatblygu\u2019n gyflym. Yn y cyfamser, os oes gennych chi unrhyw gwestiynau neu os hoffech gael gwybod mwy, gallwch chi gysylltu a\u0302\u2019n Swyddog Arloesedd Digidol, yn hbacon@wcva.cymru."}, {"text_idx": "#000026", "text": "Ymunwch a\u0302 ni ar y cyfryngau cymdeithasol"}]